CELEX: 62007CA0082
Language: sk
Date: 2008-03-06 00:00:00
Title: Vec C-82/07: Rozsudok Súdneho dvora (druhá komora) zo 6. marca 2008 (návrh na začatie prejudiciálneho konania, ktorý podal Tribunal Supremo – Španielsko) – Comisión del Mercado de las Telecomunicaciones/Administración del Estado (Elektronické komunikácie — Siete a služby — Článok 3 ods. 2 a článok 10 ods. 1 smernice 2002/21/ES (rámcová smernica) — Národné číslovacie plány — Špecifický regulačný orgán)

26.4.2008   
            
            
               SK
            
            
               Úradný vestník Európskej únie
            
            
               C 107/7
            
         Rozsudok Súdneho dvora (druhá komora) zo 6. marca 2008 (návrh na začatie prejudiciálneho konania, ktorý podal Tribunal Supremo – Španielsko) – Comisión del Mercado de las Telecomunicaciones/Administración del Estado
   (Vec C-82/07) (1)
   
   (Elektronické komunikácie - Siete a služby - Článok 3 ods. 2 a článok 10 ods. 1 smernice 2002/21/ES (rámcová smernica) - Národné číslovacie plány - Špecifický regulačný orgán)
   (2008/C 107/10)
   Jazyk konania: španielčina
   Vnútroštátny súd, ktorý podal návrh na začatie prejudiciálneho konania
   Tribunal Supremo
   Účastníci konania pred vnútroštátnym súdom
   
      Žalobca: Comisión del Mercado de las Telecomunicaciones
   
      Žalovaná: Administración del Estado
   Predmet veci
   Návrh na začatie prejudiciálneho konania – Tribunal Supremo – Výklad článku 3 ods. 1, 2 a 4 a článku 10 ods. 1 smernice Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) (Ú. v. ES L 108, s. 33; Mim. vyd. 13/029, s. 349) – Prideľovanie národných číslovacích zdrojov a správa národných číslovacích plánov – Regulačné funkcie a prevádzkové funkcie pridelené určitým osobitným orgánom
   Výrok rozsudku
   
               1.
            
            
               Článok 3 ods. 2 a 4, ako aj článok 10 ods. 1 smernice Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) sa majú v spojení s jej odôvodnením č. 11 vykladať v tom zmysle, že funkcie prideľovania národných číslovacích zdrojov a správy národných číslovacích plánov sa majú považovať za regulačné funkcie. Členské štáty nie sú povinné priznať tieto rôzne funkcie rozdielnym národným regulačným orgánom.
            
         
               2.
            
            
               Článok 10 ods. 1, ako aj článok 3 ods. 2, 4 a 6 smernice 2002/21 sa majú vykladať v tom zmysle, že nebránia tomu, aby funkcie prideľovania národných číslovacích zdrojov, ako aj funkcie správy národných číslovacích plánov boli rozdelené medzi viaceré nezávislé regulačné orgány pod podmienkou, že rozdelenie ich úloh bude zverejnené, ľahko prístupné a oznámené Komisii Európskych spoločenstiev.
            
         
      (1)  Ú. v. EÚ C 82, 14.4.2007.